Giovanni Furno

Giovanni Furno (* 1. Januar 1748 in Capua; † 20. Juni 1837 in Neapel) weer en  italieensch Komponist un Musikpädagoog vun de so nöömt neapolitaansch School.

 Leven un Wirken 
Giovanni Furno kreeg sien Utbillen ünner annern bi Carlo Cotumacci (1709–1782) an dat Conservatorio Sant’Onofrio in Neapel, wo he van 1775 bit 1797 ok ünnerricht hett. Dornah weer he bit 1808 Kompositschonslehrer an dat Conservatorio della Pietà de´Turchini un sluutend an dat Real Conservatorio di Musica San Pietro a Maiella. To sien Schölers tellen Luigi Ricci, Saverio Mercadante, Vincenzo Bellini un Errico Petrella (1813–1877).

Furno hett twee Opern komponeert, dorünner L’allegria disturbata (1778), en Miserere, en Sinfonie un wiedere Warken för Orchester.

 Literatur 
 Antonio Sardi De Letto: Furno, Giovanni. In: Fiorella Bartoccini (Hrsg.): Dizionario Biografico degli Italiani (DBI). Band 50: Francesco I Sforza–Gabbi. Istituto della Enciclopedia Italiana, Rom 1998.

 Weblinks 
 Undruckt Partituren vun Giovanni Furno in’n Opac vun dat Servizio bibliotecario nazionale
 Giovanni Furno: Metodo facile breve e chiaro delle prime ed essensiali regole per accompagnare partimenti senza numeri, in Monuments of Partimenti

Kategorie:Mann
Kategorie:Börger von Italien
Kategorie:Boren 1748
Kategorie:Storven 1837
Kategorie:Komponist